ПИ 8: Как да обичаме с вяра

ПРЕДАВАЕМА ИДЕЯ 8[редактиране] Как да обичаме с вяра[редактиране] Може би познавате някого като Гергана….. когото не бихте определили като приятел, но не е и враг. Тя е човек, когото търпите, защото работите в един офис. Тя казва, че посещава църква, но не се държи като Божие дете. Нейните разговори са изпълнени с неприлични думи и с последните „новини“ за колегите. Вие се държите на дистанция от нея, защото не искате да ви свързват с нея, но Гергана има нужда да бъде обичана и Бог е вложил в сърцето ви да я обичате. Възможно ли е да се обича такъв човек? Най-голямата нужда на човека е да бъде обичан. Ние искаме да даваме любов и копнеем да получаваме любов. Много малко бариери може да устоят на мощната сила на любовта, особено на Божията любов. Божията любов е тази, която променя курса на историята. Любовта на християните от първи век един към друг е това, което ги е отличавало от целия тогавашен свят. Във времената на Христос, омразата е било нещо обичайно за гърците, римляните и евреите. Расизмът, кастовата система, войните и предубежденията са царували. Затова, когато последователите на Исус – напълно различна група – показват любов един към друг, останалата част от света наблюдава и забелязва. Исус казва7 „По това ще ви познаят всички хора, че сте Мои ученици, ако имате любов помежду си” (Йоан 13:35). Той е бил прав. Хората, които наблюдават са откликнали с изумление: „Вижте как тези хора се обичат един друг!” Скоро много от тях се включват в революцията на любовта, като тя помита света. Гръцкият език ни дава по-добро разбиране за различните и дори несвързани значения. Гръцкият език е много по-конкретен. Ерос на гръцки означава любов, но говори за сетивната любов и не се използва в Новия завет. Филео, друга дума за любов, която показва любовта между приятели или роднини и показва любов към някого, който заслужава тази любов. Агапе е трета дума, която описва най-чистата любов. Тя се използва да опише любовта, която Бог има към нас. Тя не се изразява само чрез емоции, а често е действие на волята. Това е Божията свръхестествена любов към нас, изразена чрез смъртта на нашия Господ на кръста вместо нас. Това е божествена любов, която Той копнее да изгради в нас и чрез нас в другите и източникът й е Светият Дух. Агапе е любов, основана на характера на личността, която обича. Тя не зависи от достойнството на обекта на любовта. Понякога това е любов „въпреки“, но никога не е „заради“. Нова заповед[редактиране] Господ Исус дава на Своите ученици нова заповед, която се отнася и за над днес. Той казва: “Обичайте се един друг, както Аз ви обичам” (Йоан 13:34). За каква любов говори Той? За да отговорим на това, ще трябва да разгледаме любовта, с която Той ни обича. Божията любов е изразена чрез Неговия единствен Син, Исус, “за да може, който вярва в Него да не погине, но да има вечен живот” (Йоан 3:16). Това е същата любов, която държи Божия Син на кръста на наше място, да умре за нашите грехове. Това е божествена, свръхестествена, безусловна любов, която Бог прави достъпна за вярващите със заповедта да се обичаме един друг. Възможно ли е вие и аз да обичаме с Божията любов? Ако не се беше случил деня на Петдесетница, никога нямаше да можем да проявяваме Божията любов, но си изливането на Светия Дух учениците откриват, че са способни да се обичат един друг, както Исус го е правил. Те дори достигат до това да обичат враговете си, разгневената тълпа, която е разпънала техния Господ. Хората, които са ги заплашвали са видени в нова светлина. Тази любов, тази агапе любов, е достъпна и за нас, днес. Това не е емоционално преживяване, а божествена, свръхестествена сила, която произлиза от Отец. Тази любов тече чрез Светия Дух към нас и чрез нас към хората около нас. Това е нещото, което прави възможно ние да обичаме някого, като Гергана. Като имаме Божията любов в нас и се научим да я включваме в нашия живот, има няколко неща, които трябва да знаете за тази мощна любов. Бог ни обича с БЕЗУСЛОВНА ЛЮБОВ! Ние сме обичани заради Него, а не заради нас. Неговата любов към нас никога не е основана на нашето поведение. Той ни обича въпреки нашето непокорство, слабост, грях и себичност. Неговата любов е толкова голяма, че Той е избрал да ни обича, дори и да умре за нас дори и докато ние сме грешници (Римляни 5:8). Неговата любов е безусловна и напълно незаслужена. На нас ни е заповядано да обичаме. Един богат, успешен, млад адвокат от Синедриона веднъж идва при Исус с въпрос, на който неговият пъргав, обучен ум, не е могъл да отговори. „Господине!” – казва той - „коя е най-важната заповед в закона на Моисей?” Исус отговаря без да се замисли: „Обичай Господа, своя Бог с цялото си сърце, с цялата си душа и с целия си ум. Това е най-великата заповед.” Втората най-голяма заповед? Исус казва: „Обичай ближния си като себе си” (Матей 22: 36-40). Всяка друга заповед, всеки друг закон, даден от Бога намира своите корени в една от тях. Исус казва: „Спазвай тези две заповеди и ще изпълниш целия закон“. След това добавя Своята заповед: „Това ви заповядвам: Да се обичате един друг ” (Йоан 15:17). Нашите усилия[редактиране] Ние не можем да обичаме с наши сили. Ние често отказваме да обичаме хората, които не са достойни за нашата любов. Много по-лесно е да се обичат „прекрасните“ хора. или да обичаме хората, които са добри към нас и които оценяват това, което правим за тях. Защо да обичаме някой непривлекателен, странен, нацупен или противен? Защо да се опитваме да обичаме хората, които не ни обичат? Първо, защото Бог ни казва да го правим. Второ, Той ни дава силата да се покорим на всяка Негова заповед. Сами по себе си нямаме нито силата, нито мотивацията да обичаме недостойните и Библията обяснява защо: „Старото, греховно естество в нас е против Бога. Но никога не се е покорявало на Божиите закони и никога няма да го направи” (Римляни 8:7). Ние не можем да показваме агапе любов, Божията безусловна любов към другите, с наши собствени усилия. Можем да решим със собствени усилия да обичаме някого, който ни дразни и само след няколко дена се връщаме към старите си модели на поведение на избягване и отлагане или в каквото сме най-добри. По естество ние сме твърде горди да „се принизим толкова и да се опитваме да обичаме някого, който не ни обича и не оценява нашите усилия. Нашата дребнавост завист, гордост и себичност ни пречат да се покоряваме. По човешки е невъзможно да обичаме другите по начина, по който Исус ни казва да обичаме. С Божията любов[редактиране] Обаче, когато Бог е в нашия живот и чрез силата на Светият Дух, Бог ни прави различни. Той ни дава мотивацията, която ни липсва, способността да обичаме, изобретателността да покажем Божията любов. Това е нов вид любов. Ние можем да обичаме с Божията любов. Тя е тази, която ни е довели при Христос. Това е същата любов, която ни поддържа и насърчава всеки ден. Тя ни прави способни да служим на вярващите, както ни е заповядано. Това е същата любов, която довежда другите хора до спасително познаване на Исус Христос. Как обаче да получим Божията любов в нашия живот? Тя и Светият Дух са неразделни. Когато ние приемем Него, ние приемаме и Неговата любов. Писанието ни напомня: „а надеждата не води към разочарование, защото Божията любов се изля в нашите сърца чрез Светия Дух, Който ни бе даден.” (Римляни 5:5). Бог е Дух и плодът на Духа е любов (Галатяни 5:22). Когато сме контролирани от Духа, ние сме изпълнени с Неговата любов. И така ние сме изпълнени с Божията любов и сме готови да обичаме света с тази изумителна, безусловна, безгранична любов. Можем ли обаче да направим тази любов практична реалност в нашия живот? Как другите хора ще разберат,че са обичани, ако не можем да им го покажем? Любов с вяра[редактиране] Ние обичаме с ВЯРА. Всичко, свързано с християнския живот, е основано на вяра. Нищо от това, което сме получили от Бога не е дошло при нас без вяра. Ние обичаме с вяра, точно както сме получили спасението си - с вяра. Ние обичаме с вяра точно както ходим с вяра. Ние обичаме с вяра, както сме изпълнени със Светия Дух. Има ли ограничение? Да. След като можем да обичаме другите хора толкова, колкото Исус ни обича, ние можем да спрем да го правим. Божията воля е да се обичаме един друг и Той не ни заповядва нещо, което няма да можем да направим. Напомня ни се в I Йоаново 5: 14, 15, че всяко нещо, което поискаме според Неговата воля, Той ни слуша и отговаря. Искате ли да обичате с Божията любов? Просто се облегнете на Неговото обещание, защото е свързано с Неговата заповед и го приемете с вяра. Един колега и аз имахме несъгласия. За мен беше изключително трудно да работя с него. Аз исках да го обичам и знаех, че ми е заповядано до го обичам, но аз не можех да го направя. Не можех да събудя любовта, от която се нуждаех за този човек. Беше ми напомнено за І Петрово 5:7, където се казва да предам на Бога всичките си притеснения, защото Той се грижи. В покорство предадох проблема и моята неспособност да го обичам на Бога и поисках Неговата любов към този човек с вяра. Притесненията, които трупах в сърцето си, изчезнаха в момента, в който предадох проблемите в Божиите умели ръце. След няколко часа някой пусна бележка под врата ми. За моя изненада това беше бележка с извинение от този човек. Без да знае за моето решение да го обичам, той също е решил, че единствено любовта е отговор. Ние се срещнахме на кафе и се молихме заедно. Общението, което имахме този следобед беше много по-топло и възнаграждаващо от което и да било друго, което сме имали преди. Обичайте себе си[редактиране] Направете списък с хората, които не харесвате и се облегнете на обещанието от I Йоаново 5: 14, 15 и започнете да ги обичате с вяра в това обещание на Бога. Обичате ли себе си? Вероятно ще откриете и вашето име в списъка. Истините на I Коринтяни 13 (цялата глава) се отнасят и до нас и може да ги изискваме и за себе си с вяра така, както бихме ги изисквали за всекиго другиго. Помолете Бога да ви даде Своят начин на гледане, за да може да се видите през Неговите очи. Исус ви обича без никакви резерви, безусловно. Той ви обича толкова много, че е умрял за вас, докато сте в греха, не осъзнаващи нуждата си от Неговата прошка. Ако Той – Самият Бог – може да ви обича толкова много, кои сте вие, за да се противопоставяте на това? Молете се за всеки човек от вашия списък, като молите Светия Дух да ви изпълни с Божията любов към всеки един от тях. Следващият път, когато се срещнете или говорите с някого от списъка, извличайте от Неговата безгранична, неизчерпаема, завладяваща любов към него като действие на вяра. Очаквайте Бог да работи чрез вас с вяра. Очаквайте Той да ви даде усмивката, милите думи, търпението, с които да изразите Неговата любов към човека. Опитайте тази любов към всеки „враг” в живота си – всеки, който ви ядосва или ви пренебрегва, или ви отегчава, или ви принизява, всеки дразнещ човек, когото познавате. След това очаквайте да видите резултатите. Мъже и жени около нас очакват, копнеят да бъдат обичани с Божията неустоима любов. Пътят до вкъщи изглеждаше по-дълъг през тази дъждовна априлска вечер. Мъжът на волана току-що беше научил за Божията заповед да обичаме безусловно, както Самият Бог обича Своите деца. И сега, като чистачките чукаха с постоянен ритъм, той не можеше да се отърве от картината на своя син. Беше един глупав спор за…. Странно, той дори не можеше да си спомни за какво бяха спорили, но Уейн беше избягал от къщата и оттогава не беше чувал нищо за него. Вече станаха няколко месеца и той не знаеше дали синът му беше жив. Буцата на копнежът се стегна в корема му. „О, Боже“ – извика той в тъмнината – „не мога да повярвам,че Уейн е мъртъв. Ти знаеш, че трябва да оправя нещата с него. Искам да му кажа, че го обичам.” Сълзите напираха в очите му и изчезваха в посивяващата му брата. „Моля, Те, Татко” – прошепна той – „нека да кажа на сина си колко много го обичам.” Той взе завоя и видя къщата. Възможно ли е да му се привижда? Светлината в стаята на Уейн беше запалена. Това можеше да означава само едно нещо, че момчето си беше вкъщи. Като остави колата на улицата, той влезе тичешком през вратата и влезе в къщата. „Уейн“ – извика той – „Ти ли си това?” До ранните часове на следващия ден баща и син си говореха. „Толкова ме беше страх да се прибера, татко!” – каза момчето - „Имаш пълното право да ме мразиш!” „Не те мразя, синко!” каза баща му – „Бог и аз те обичаме… такъв, какъвто си.” Бащата и сънът се прегърнаха. „Ще се справим: ти, аз … и Бог.” Колко е вълнуващо човек да има на разположение такава сила! Всичко това идва от нашия любящ Спасител, Исус Христос. Той е обещал, че всичко, от което се нуждаем е достъпно за нас в Неговото слово. Не е нужно да гадаем, а само да поискаме Неговата любов с вяра, точно сега. Научете и се облегнете на I Коринтяни 13, като молите Господ да циментира Неговата истина във вашия живот ден след ден, като черпите с вяра от безкрайния източник на любовта, който е ваш чрез Светия Дух. Той е променил живота на милиони. Позволете му да промени вашия със следната молитва. „Господи, който се наричаш Любов, избирам да се покоря на Твоята заповед да обичам като Теб. Аз разчитам на Твоята заповед да ме направиш способен да обичам с вяра и се надявам на Теб да ме надариш със съвършената любов на Твоя Свети Дух.” ПРЕПОРЪЧИТЕЛНО ЗАДАНИЕ[редактиране] Размишлявайте: Знам, че трябва да обичам другите хора. Дори и моите така наречени врагове. Обаче има един човек в живота ми, с когото това е невъзможно --- какво да направя? Тълкувайте: Поетите и композиторите на песни имат много какво да кажат за любовта. Има обаче едно любовно писмо, което ще промени живота ви. Писанието е запечатало най-великата история за любов в света. Тя е обобщена в Йоан 16 и скицирана в I Коринтяни 13, заповядана в Йоан 13:34 и обрисувана в Псалми. Забележете връзката на любовта с молитвата, като размишлявате върху Йоан 17. Погледнете думата „любов“ в конкорданс и вижте какво предизвикателно изучаване на тема ви дава. Приложете: Направете списък с хората, които ви е много трудно да обичате, както Бог обича. Лицемерието се прокрадва неочаквано. Ние слагаме нашата маска на учтивост и се преструваме, че всичко е наред. Обаче има някой в живота ви точно сега, който очаква да види вашата агапе любов в действие – без егоистични преструвки. Изберете днес да се молите за всеки човек от вашия списък. Очаквайте да видите резултати.